మైఖేల్ రిచర్డ్‌సన్

మైఖేల్ జాన్ రిచర్డ్‌సన్ (జననం 1986, అక్టోబరు 4) దక్షిణాఫ్రికాలో జన్మించిన జర్మన్ క్రికెట్ ఆటగాడు. ఇతడు వికెట్ కీపర్‌గా ఫీల్డింగ్ చేసే కుడిచేతి వాటం బ్యాట్స్‌మన్గా రాణించాడు. 2010లో డర్హామ్ ఎంసిసియుతో జరిగిన ఫస్ట్-క్లాస్ మ్యాచ్‌లో డర్హామ్ తరపున అరంగేట్రం చేశాడు.

 జననం 
రిచర్డ్‌సన్ 1986, అక్టోబరు 4న పోర్ట్ ఎలిజబెత్‌లో జన్మించాడు. ఆతడి కుటుంబానికి మంచి క్రికెట్ నేపథ్యం ఉంది. ఇతని తండ్రి డేవ్ రిచర్డ్‌సన్, దక్షిణాఫ్రికా క్రికెట్ జట్టు తరపున టెస్ట్ క్రికెట్ ఆడాడు. ఇతని తాత జాన్ రిచర్డ్‌సన్, మామ రాల్ఫ్ రిచర్డ్‌సన్, కజిన్ మాథ్యూ రిచర్డ్‌సన్ అందరూ ఫస్ట్-క్లాస్ క్రికెట్ ఆడారు.

2019 జూన్ లో, 2018–19 ఐసీసీ టీ20 వరల్డ్ కప్ ఐరోపా క్వాలిఫైయర్ టోర్నమెంట్‌లో గ్వెర్న్సీలో జరిగే రీజినల్ ఫైనల్స్‌కు జర్మనీ జట్టుకు ఎంపికయ్యాడు. రిచర్డ్‌సన్ తన తల్లి వైపు జర్మన్ పౌరసత్వాన్ని కలిగి ఉండటం ద్వారా జట్టు కోసం ఆడేందుకు అర్హత సాధించాడు. 2019 జూన్ 19న డెన్మార్క్‌పై జర్మనీ తరపున తన ట్వంటీ20 అంతర్జాతీయ అరంగేట్రం చేసాడు.

2021 సెప్టెంబరులో, 2021 ఐసీసీ పురుషుల టీ20 ప్రపంచ కప్ ఐరోపా క్వాలిఫైయర్ టోర్నమెంట్ ప్రాంతీయ ఫైనల్ కోసం జర్మనీ టీ20 జట్టులో ఎంపికయ్యాడు. 2022 జనవరిలో ఒమన్‌లో జరిగే 2022 ఐసీసీ పురుషుల టీ20 ప్రపంచ కప్ గ్లోబల్ క్వాలిఫైయర్ ఎ టోర్నమెంట్ కోసం జర్మనీ జట్టులో ఎంపికయ్యాడు.

 మూలాలు 

 బాహ్య లింకులు 


వర్గం:ఇంగ్లాండు క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1986 జననాలు